- Jeg så dig ikke i fredags. - Nej, men det gik fint.
Her er dit instruktør-godkendte forklæde.
- Jeg så hans mavemuskler! - Virkelig?
Ja, han tog bare blusen af lige foran mig. Sikke nogle muskler!
- Hvad gjorde du så? - Hvad alle ville gøre.
Jeg lod være med at bede ham om en selfie af os til mit Insta.
Og kan du se ham i øjnene uden at blive forvirret?
Det tror jeg nok, for han er jo bare et menneske, ikke sandt?
Jo!
Vi er klar. Kom, Claire.
Jeg hedder Clarissa.
Gå nu!
Alle på deres pladser! Stille, tak!
Vi kører en prøve. Lyd!
Okay, scene 101A, første. Caféforelskelse.
Optagelse!
- Hej! - Jeg så dig ikke i fredags.
Eller fredagen inden da. Men du var her for tre uger siden!
- Jeg besøgte mor i San Fran. - Det er sødt.
- Jeg troede ikke, vi skulle ses igen. - Jeg er her nu.
Lad mig byde på en kop kaffe.
- Ønsker I andet? - Jeg har alt, jeg har brug for, her.
Åh Gud, åh Gud! Undskyld, undskyld, undskyld!
Undskyld!
Nej.
- Jeg vidste ikke, at låget... - Glem det, de har ekstra tøj.
- De har ekstra tøj! - Ja. Kom lige med.
Man skal altid tjekke sine rekvisitter.
Det ved jeg godt. Jeg kvajede mig totalt-
- foran to af Hollywoods hotteste stjernespirer.
Stop lige. Stella er jo en berygtet diva.
Det var sikkert hendes elendige karma, der var skyld i det.
Og Chas er bare en sexet soapskuespiller.
Ingen hjerne. Han kan sikkert ikke huske dig.
Du gjorde dig store anstrengelser for at skaffe mig den prøve.
Glem det. Du blev betalt, og det er fint i dit CV, til vi får noget bedre.
Men sæt nu denne lille rolle havde ført til noget større?
Det var syv replikker!
Det er ikke verdens undergang. Du er knap nok 24.
- Stella er 24. - Ifølge sin publicist, ja.
Stella er næsten 30. Og sammenlign dig ikke med hende.
Du er en begavet skuespiller.
Du har ikke perfekte læber og øjenvipper - men du er smuk.
Du ser ud som en eventyrprinsesse, du er sårbar, men stærk.
Du har stjernekvalitet. Det var derfor, jeg tog dig ind.
Sandt. Og hvis jeg ikke tror på mig, hvem skal så gøre det?
Der ser du, du er en god skuespiller.
- Hvad? - Selv om du har været uheldig...
...og ikke selv tror et ord af det, du sagde, så overbeviste du mig.
- Tak. - Nu går du hjem og hviler dig.
Jeg skaffer en reklameprøve på fredag i Studio City.
Jeg går ikke. Jeg skal hjem til en polterabend.
- Du er brudepige for din veninde, ikke? - Netop.
Det bliver godt for dig at komme lidt væk.
Sørg for at more dig. Og Clarissa...
"Livet er en film, hvis man lader det blive det." Jeg ved det godt.
- Okay. - God fornøjelse!
Selvfølgelig kommer jeg! Skulle din førstebrudepige gå glip af den aften?
- Jo, apropos det... - Hvad?
Du bor her ikke og har haft travlt med arbejdet og har ikke kunnet hjælpe mig-
- så jeg fik lov til at gøre dig til med-førstebrudepige.
- Hvad blev jeg? - Med-førstebrudepige.
Maya, det er der ikke noget, der hedder.
Det er mit bryllup, så jeg bestemmer titlerne.
Jeg er ked af det, men Kelly har arbejdet meget med det her-
- så hun fik titlen. Jeg ville ønske, at det var dig, men du var jo optaget.
Ikke længere, jeg blev fyret. Også fra brylluppet. Fint.
Sådan er det ikke. Jeg vil gerne have dig med mig ved alteret.
Intet har forandret sig, bortset fra titlen. Du er den søster, jeg ikke fik.
Ja, undskyld. Det var nok godt, at Kelly kunne træde til.
Ja, men hun og Veronica driver mig til vanvid.
Men de får tingene gjort.
Jeg skal nok få sat skik på tingene i morgen.
Selvfølgelig. Og jeg og Pete tager imod dig med åbne arme.
- Hvordan har den gamle det? - Du er på højttaler!
- Hej! Jeg elsker dig! - "Den gamle"?
- Du er gammel. - Seks år ældre.
Som da han løb i dag. Han stod af efter 1,5 km.
Det er hendes mad. Hun vil holde mig tyk, så jeg er let at fange.
Hvordan blev du fyret?
Jeg... spildte kaffe i skødet på Chas Hunter og Stella Summer.
- Men du er jo servitrice? - Jeg var vel nervøs. Jeg ved det ikke.
Jeg håber, den var kogende varm. Det ville Stelle Summers fortjene.
- Hun er så selvoptaget. - Men hvordan fortjente jeg det?
Det har vel et højere formål. Alt sker af en grund.
Førte det her dig ikke fremad, så gør det næste.
- Jeg ville gerne kunne gøre det om. - Sørg for at være klar næste gang.
- Tak. Du er den bedste ven nogensinde. - Nej, det er du.
Jeg kommer i weekenden og vil slappe af og ikke tænke på Hollywood.
- Ønsker I noget andet? - Nej, ellers tak.
Fint.
- Chas...? - Hejsa.
Hej...
Du... jeg kom vist til det forkerte sted.
Vil du tage mine borde et øjeblik, Melody?
Hej, skat, kan vi mødes hos mig? Menuen var ikke noget særligt.
Ja, jeg tager noget mad med.
- Du så ikke engang på menukortet. - Min publicist synes ikke om stedet.
Troede du, at jeg ville spilde igen? Jeg er faktisk servitrice.
- Jaså? - Skal du ikke mødes med teenagepiger?
Jeg ved ikke engang, hvad du hedder. Hvorfor er du vred på mig?
Har nogen bedt rekvisitøren passe sit arbejde?
Det er basisviden, at man skal tjekke tingene.
- Siden hvornår? - Sådan er det bare.
Herligt, skuespillerråd fra en barne-tv-stjerne.
- Så du "Cool Time Kids"? - Det gjorde alle på vores alder.
Du var forelsket i mig, ikke?
- Indrøm, at du syntes, det var cool. - Jeg skal arbejde.
Husk nu, at kaffe er bedre i koppen end på tøjet. Jeg laver sjov!
Kom nu, du får et bedre job. Bare undgå rekvisitter!
Hallo, jeg vidste ikke...
Det der var Chas Hunter!
- Han er meget flot. - Og det ved han.
- Hør, er I to et par? - Nej, hvorfor tror du det?
- Fordi jeg så et billede på nettet. - Hvilket billede?
Det af dig og Chas, hvor I kommer ud fra et VIP-sted!
- Det var ikke mig. - Okay...
- Det passer! Hvorfor tror du det? - Ansigtet kunne ikke ses, men...
- Håret er som dit. - Det er ikke mig.
Begyndte I uden mig?
Åh Gud!
- Åh Gud! - Clarissa, vores fine Hollywoodven!
Den farve er meget in nu. Vi fanger øjeblikket på Instagram!
Du skal vist lave en film med Chas Hunter?
Fortæl os det hele! Er han lige så sexet privat-
- og er han lissom høj eller lille? Hvordan er han?
Førstebrudepigen er endelig kommet.
Altså, min med-førstebrudepige.
Jeg driller bare. Nu du er her, skal du gøre alt, hvad du kan.
Når du ikke er her, hjælper jeg.
Tak, det er sødt af dig at hjælpe til, mens jeg er væk.
Champagne.
Hej. Jeg har ikke fortalt, at du blev fyret.
- Tak. - Pyt.
- Jeg er glad for, at du kom. - Også jeg.
- Hvordan går det i Los Angeles? - Godt, jeg har en masse prøver.
Er Chas Hunter meget høj eller bare høj?
Tja... nej. Det her er Mayas dag.
- Ja, alt lys på mig. - Nemlig.
Vi må fortsætte senere.
Jeg vil åbne gaver. Jeg håber, I ikke har købt noget pænt.
- Mor er her jo. - Hun frygter, at jeg stjæler noget.
- Farfar! - Clarissa... er det dig?
Allerede svagsynet? Sørgeligt...
Nej, jeg kunne bare ikke genkende dig med alt det botox.
Ingen botox. Kom her, fjols.
- "Gamle fjols". - Dejligt at se sig. Og tillykke.
Tak. Og tak, fordi du kom, det betyder meget for Maya.
- Er alle brudepigerne derude? - Ja, jeg henter bare vin.
- Så starter vi festen! - Må gommen deltage?
Ja, for hans pokerparty sluttede for to timer siden.
- Har du allerede tabt alle dine penge? - Jeg forstår ikke spillet!
- Hej, Pete. - Hej, Graham! Jeg genkendte dig ikke.
Hej, Clarissa. Jeg har savnet dig.
- Du ser fantas... altså, hvor meg... - Du må gerne spørge.
- Hvor meget har du tabt dig? - 26 kg.
Plus eller minus, afhængigt af sko og hvad jeg har spist.
Men vi sås jo sidste år ved skoleafslutningen. Hvornår skete det?
Jeg tog fri, fik en personlig træner-
- og fokuserede på min krop. Nu er jeg projektleder i et teknikfirma.
- Tillykke. Flyttede du ikke hertil? - Jeg bor i nærheden og kommer på besøg.
Jeg kom i dag til Petes poker.
- Ja, han er elendig til poker. - Jeg knuste ham, han er styg.
- Hvordan går det i LA? - Drømme forsvinder ikke.
Nej, det gør de ikke.
Men mennesker gør.
- Av, var den til mig? - Nej, nej, slet ikke.
- Måske lidt. - Du tog på college i Atlanta.
- Det er tættere på end Hollywood. - Hvor skulle en skuespiller tage hen?
Jeg dømmer ikke, jeg siger det bare, som det er. Du er savnet her.
- Meget har forandret sig siden dengang. - Det kan jeg se.
Nu forstår jeg, hvorfor du var længe om at hente vin.
Se lige jer to... Endelig sammen igen. Sødt.
Så... hvor længe har I to været...?
- To måneder. - To uger.
"To uger"? Hvad lavede vi inden da?
"To måneder", mente jeg.
For to uger siden blev det ligesom officielt... Jep.
To måneder.
- Er du parat til at gå hjem? - Skal vi ikke blive og snakke?
Selvfølgelig skal vi blive og være sammen med Clarissa.
Kom, så går vi ud igen, ikke?
- Meget har forandret sig. - Herligt.
Fortæl os det nu, Clarissa: Har du datet nogen kendisser?
Tilbagevendende gæstestjerner blev ikke tilbagevendende dates, så nej.
- Hvad kaldes det? Indspilningsromancer? - Showmancer.
- Var der ikke en instruktør? Zeke? - Jo, for en evighed siden.
Og han dumpede hende på hendes fødselsdag. Vi hader ham.
Men han vidste ikke, at det var min fødselsdag. Jeg satser på karrieren nu.
- Det går fint. - Godt.
Det er et valg, hun har taget, for fyrene er sikkert vilde med hende.
Fint, at du fokuserer på karrieren, det kræver viljestyrke.
Det lader til at lønne sig. Du har jo fået en stor filmrolle.
Har du fået en film? Fedt, tillykke!
- Ja, altså... - Hvornår har den premiere?
Det ved jeg ikke. Min scene kan blive klippet fra.
Hvorfor skulle den det? Var du ikke nødvendig i filmen?
- Har du ikke en stor rolle? - Det vil jeg ikke påstå.
Hallo, det er indviklet. De skal også underskrive fortrolighedsaftaler...
Ja, hemmelige ting. Manuser makuleres hver dag, så ingen ved, hvem der dør.
Der er ingen, der dør. Det er en romantisk komedie.
Vent... Er det der...?
Nej! Det er jo dig!
Med fyren - hun er den ukendte pige. Hende, der kysser Chas Hunter.
- Nej, nej. - Du arbejder jo sammen med Chas?
- Ja, men... - Det er derfor, du har været så stille!
- Nej, det er bare... - En showmance!
- Er det mere end det? - Ja... hvor meget mere?
Det vil jeg ikke påstå...
- Så... Kender du ham? - Ja, han var på arbejdet i sidste uge.
Så er det sandt! Det er dig, der dater Chas Hunter.
- Ja... det er det. - Han er jo sød.
Vi vil bare vide, om han kommer hertil.
Jeg vil have hans autograf på min brudepigekjole.
- Virkelig? - Men jeg vil aldrig tage den på igen.
- Han kommer ikke. - Hvorfor ikke?
Fordi... ingen ved noget endnu.
Det er en publicityting.
- Så I må ikke sige noget. - Om hvad?
Mrs Byers! I har ikke fortalt, at jeres datter dater Chas Hunter!
- Det vidste jeg ikke. - Hej, mor. Far.
- Hvem er Chas Hunter? - Han er sød.
- Det sagde jeg også! - Hvad laver I her?
Vi vidste ikke, om du skulle køres. Du bor vel hos os?
Ja... Tingene ligger i bilen. Vi kan jo mødes derhjemme?
- Vi kan da bare være med, ikke? - Jeg er udmattet, skal vi gå?
- Ja, skat. - Okay. Hej, alle sammen!
Hej, Graham - hej, Maya!
Er det sandt?
- Det med Chas? - Ja da, hvorfor skulle jeg lyve?
Måske fordi du ikke vil have, at de får at vide, du blev fyret?
Det er okay at have svære år i starten. Det vil alle forstå.
Det er, som jeg sagde. Jeg kan ikke sige noget.
Okay. Men jeg forstår ikke, at du ikke sagde noget. Jeg havde ikke sladret.
Du kunne jo også have fortalt om Graham og Kelly?
Jeg vidste ikke, hvordan jeg skulle sige det. Jeg troede ikke, det holdt.
Det er okay. Men det virker underligt.
Kelly gjorde altid nar ad ham.
Ja, men han er ikke den samme som i skolen.
Man forstår det. Han ser rigtig godt ud.
Ja... men det gør Chas Hunter også.
Jeg er ked af, at det blev nævnt. Aftenen skal jo handle om dig.
Pyt med det, jeg er bare glad for, at du kom.
- Men ikke flere hemmeligheder, okay? - Ikke flere hemmeligheder.
- Okay, hej. - Hej.
- I siger det vel ikke til nogen? - Nej, nej.
- Egentlig... ikke. - For det ser ud, som om I siger det.
Nej, hun sagde "sig det ikke til nogen". Vi kender ingen. I Hollywood.
- Godmorgen! - Hej, skat. Har du sovet godt?
- Synd, at jeg skal af sted så snart. - Der er jo fuld fart på i LA.
Men hvorfor har du ikke fortalt om Chas?
Fordi der ikke er noget at fortælle. Hvad mener du med "fuld fart"?
- Her! Det er overalt på nettet. - Hvad?!
Åh nej, nej, nej!
Jeg forstår godt, at I vil bevare mystikken. Det er romantisk.
Er han sød? Han ser sød ud.
- Hvad er der galt? - Kaffe?
- Hej... - Hvem er hun?!
Hun... aner ved ikke. En, jeg mødte ved en optagelse.
Så I dater altså?!
Jeg kender hende knap nok. Hun havde en replik i min film.
- Hun blev fyret. - Godt!
Hvis I ikke dater, hvad er alt det her så?
Aner det ikke! Jeg blev vækket af dine råb i morges, så fortæl mig det.
Jeg skal stå for PR i Paris i morgen, og jeg magter ikke det her nu!
Der sker ikke noget, skat. Fald nu ned.
Rolig. Jeg synes ikke om hende, jeg kender hende ikke engang.
Jeg mødte hende på caféen forleden.
- Nogen må have troet, at vi datede. - Hvad talte I om?
Hun troede, at jeg havde fået hende fyret. Hun spildte kaffe i mit skød.
- Hvad lavede hun i dit skød?! - Hun spildte kaffe!
Hvordan kan du være så vred? Du er jo gift!
Det er jo slut. Jeg vil bare vinde i retten.
Og det gør det bedre?!
Der er ingenting mellem mig og min mand.
Og der er ingenting mellem mig og denne...
Hvad hedder hun? Clarissa Byers.
- Nu tror alle, at I er sammen. - Er det bedre end at tro det om os?
Det kan jo være godt. Tror alle, at I er sammen, mistænker man ikke os.
- Men jeg kender hende ikke. - Pyt med det.
Du skal bare overbevise medierne om, at du gør det.
- Hvad skal jeg gøre? - Dump hende. Offentligt.
Jeg sender paparazzier til hendes café. Gå derind og dump hende.
Hun knuste dit hjerte, da hun solgte jeres kærlighed til medierne.
Benægter hun, er det godt. Medierne sluger alt råt.
- Jeg tror ikke, at det går. - Jeg er din publicist, det går.
Og så klarer vi frisag, til min skilsmisseadvokat har ordnet alt.
Det er det dække, vi havde brug for!
- Hun går aldrig med til det. - Og hvad så? Du dumper hende jo.
Og det er også godt for hende, hun får sine fem sekunder i rampelyset.
Hun virker ikke som den type.
Gud, hun er lige bag os!
Chas' nye flamme er tilbage i LA, parat til hans favn!
- Paparazzier er vilde med dig. - Ja, jeg har altid tre biler efter mig.
- Og du sagde, at I ikke dater. - Nej, det er en misforståelse.
Chas Hunter vil ikke have noget med mig at gøre.
Hvad laver han så her?
- Åh nej... - Jeg vidste det. Du snød mig!
Jeg er meget ked af det her, det er en stor misforståelse.
- Men du sagde, det var dig på fotoet? - Nej...
Altså, de sagde, at det var mig, og jeg sagde dem ikke imod.
Jeg tog hjem til en polterabend i weekenden.
- Er du brudepige? - Ja.
- Ja, det er surt. - Jeg ville ikke sige, jeg blev fyret.
Så i stedet sagde du, at vi er sammen?
- De piger har en livlig fantasi. - Det er de vist ikke alene om.
Skal jeg gå ud og sige, at det var løgn, så gør jeg det.
Jeg har faktisk brug for din hjælp.
Hjælp med hvad?
Altså... jeg håbede, at vi kunne gøre det forbi... offentligt.
- Hvorfor det? - Ingen må vide, hvem det var på fotoet.
Folk skal blive ved med at tro, at det var dig.
- Hvem er det da? - Det er indviklet.
Begge vores karrierer kan blive ødelagt.
- Du virkede ligeglad med min karriere. - Du bad ikke om hjælp.
Men det gør jeg. Beder om din hjælp, altså.
- Og det kan give dig god presse. - Den slags presse ønsker jeg ikke.
Skal jeg blive berømt, skal det være for noget, jeg har gjort.
- Ikke fordi Chas Hunter har dumpet mig. - Hvad vil du have? Penge?
- Jeg vil ikke lyve for penge. - Se det som teater.
Og du havde jo ingen problemer med at lyve for vennerne? Hvad vil du?
- Vi skilles som venner, uden ydmygelse. - Jeg er helt enig.
- Det skal ske snart. I weekenden. - Jeg er her ikke i weekenden.
Det kan ikke vente. Den slags bliver hurtigt store.
Det er jo perfekt. Tag med til brylluppet i weekenden!
- Nej. Nej, aldrig. - Det er det mindste, du kan gøre.
Her er flighten, du skal booke, og mit mobilnummer.
- Lov, at du ikke gør mig til grin. - Det klarer du vist selv.
Jeg tager den.
- Du burde holde op med at tabe ting. - Wow, det gik hurtigt galt.
Okay, i denne weekend.
- Vi skal giftes! - Det er mit livs lykkeligste dag!
Åh Gud, du skal giftes med Chas Hunter!
Jeg kan ikke...
Utroligt, at folk tror, vi er forlovede. Det er sindssygt!
Det typiske Hollywood-eventyr. Forlovelse fører til brud.
- Frygt for at binde sig... - Affærer med en anden.
Læg lige mobilen fra dig. Vi skal have aftalt det hele.
Okay, hør her: Vi mødtes ved en indspilning, du spildte kaffe på mig.
Du tilbød at få tøjet renset, og du inviterede mig ud. Resten er historie.
Inviterede jeg dig ud? Du kan tro nej.
- Piger inviterer mig ud hele tiden. - Dem, der er imponerede af stjerner.
Okay, hvordan lyder din storslåede plan?
Jeg ved det ikke, vi kender ikke hinanden.
Lad mig gætte: Du voksede op i en lille by og ville tiden have mere.
Du så pigefilm og drømte om at blive den næste Julia Roberts.
Så du sparede din løn fra butiksjobbet op-
- og rejste til englenes by for at virkeliggøre din drøm.
Du ramte plet.
Men du glemte collegestudiet, fordi jeg ikke troede på skuespillet.
Og det år, jeg flyttede hjem, da mor kæmpede med brystcancer.
Og dengang jeg var ved at give op i LA-
- fordi min bil døde, og jeg ikke havde råd til at få den lavet.
Undskyld. Det må have været hårdt.
Men du holdt ud, ikke?
Hav ikke ondt af mig, det gik fint. Alle har det svært af og til.
- Din tur. - Nej, du skal gætte.
Dine rige forældre lod dig spille skuespil, siden du var lille.
Da "Cool Times" sluttede, ville du forlade båsen "perfekt barn"-
- så i en film spillede du en psykotisk ung mand-
-der gik amok på naboerne.
Samtlige fans tog afstand fra dig-
- og de seneste ti år har du forsøgt at genvinde dit image som gulddreng.
Men det er svært, for det er ikke dig.
Av. Du er barsk.
Hvad glemte jeg? Bortset fra pigen.
Du fik mig. En bisse, det er lige mig.
Jeg sagde ikke, at du var en bisse. Kun at du ikke er perfekt.
Livet er hårdt for alle.
- Er du enebarn? - Ja. Og du?
Tre søskende, mine forældre er skilt - heldigvis.
De bor stadig i DC, og jeg står ingen af dem nær.
- Sort får? - Snarere "hvem vil nu låne penge?"
- Også dine forældre? - Jep.
Ingen rige forældre, altså.
Jeg flyttede ind hos min moster, fordi jeg sloges med mine søskende.
Hun hjalp mig med at kanalisere det over i skuespillet. Min bedste makker.
Fint.
- Hvem skal giftes, sagde du? - Min bedste ven Maya.
Hun er god nok, men hold øje med Veronica og Kelly.
- Hvad vil de gøre? - Ikke gøre, bare være.
Og alle kalder mig "Riss" i stedet for Clarissa.
Jeg var ved at glemme det. Her.
- Hvad er det? - Tag den på.
- Den er meget flot. - Ja, moster lod mig låne den.
- Lad mig hjælpe dig. - Tak.
Sådan...
Nu sker det.
- Det er et godt... - Det er utroligt.
Wow...
De virker rare...
Han er virkelig! Altså... et rigtigt menneske.
Hej!
- Chas Hunter! Flot som i filmene. - Og høj!
Det her er Chas, og her er Maya.
Pete, Kelly, Graham og Veronica.
Hej, Maya... Pete.
Kelly. Graham.
Og... Veronica.
- Vi læste sammen, bortset fra Pete. - Min forlovede blev færdig i 90'erne.
Ja, og vi havde ikke bøger dengang. Ingen ild. Kun nogle få overlevede.
- Kors! Se lige her! - Wow!
- Nå da! Tillykke til jer begge! - Ja, tillykke.
- Og tillykke til jer to. - Tak.
- Jeg har en lille ting til jer. - Tak.
Tak, det var sødt af dig.
Sagde jeg lige "det var sødt"...?
- Missede vi prøven? Undskyld. - Ja, det gjorde I.
Ingen problemer, bryllupper er ens: Gå ned ad gulvet, smil, tag buket.
- Hvorfor blev I forsinket? - Alle bad om autografer.
Hvor stiller man sig i kø?
- Men de holdt flyet tilbage for os. - Det er en hjælp at være kendt.
Hvem vil have punch? Bare tag for jer.
- Hvad har du købt til dem? - Bare en lille ting.
- Jeg synes om dine venner. - Det gør jeg også.
- Hvad synes du om vores lille by? - Den er... hyggelig.
Hvordan mødtes I? Clarissa ville ikke sige noget.
Vi indspillede en scene.
Hun fik ballade for noget, rekvisitøren burde have tjekket.
Jeg fik ondt af hende, besøgte hende på jobbet, og her er vi nu.
Herligt, du kom farende som en ridder i stjernerustning!
Hvordan går det så med Hollywood?
Fint. Helt fint.
Nej, jeg mener... med mr Hollywood?
Nå, det samme. Helt fint.
- Undskyld, jeg vil ikke snage. - Ingen problemer.
Det er nyt, vi lærer hinanden at kende. Det var en hvirvelvind af en romance.
Jeg spillede skuespil i high school, jeg var faktisk Alice i Eventyrland.
Jaså? Hvad spillede Clarissa?
Hun var Hjerter dame.
Jaså? Det er min favoritfigur.
- Jeg tænker bare på, om det er klogt. - Jeg kan sige det samme til dig.
- Vil vi nogensinde tale om eksamen? - Jeg ved ikke, hvad jeg skal sige.
Jeg sagde "jeg elsker dig". Du kunne have sagt det samme.
Ja, jeg... Selvfølgelig elskede jeg dig.
- Men... - Du syntes ikke, at jeg var god nok.
Vi var venner. Og... det betød for meget for mig.
Fint...
Så det er Graham. Fortæl om ham.
Ja... han er min kæreste.
Han og Clarissa var vilde med hinanden i skolen. Han var tyk dengang.
Det har han løst. Er her et træningscenter?
Kan du huske det første år i high school?
Da jeg sagde til mor, at jeg skulle overnatte hos Kelly?
Og jeg sagde, at jeg skulle til Charleston med debatgruppen-
-så vi kunne tage på telttur?
Vi hørte en lyd, som vi troede var en bjørn, og du blev bange.
Mig?! Det var dig, der knap nok kunne grille en marshmallow!
Ærligt talt var jeg ikke bange.
Jeg ville bare komme tættere på dig.
Jeg tror ikke, at jeg har med Kelly, hvad jeg havde med dig.
Du har måske ikke forsøgt. Det burde du måske.
Det er muligt.
Har du med Chas, hvad du havde med mig?
Eller måske noget bedre?
Han er jo min forlovede, ikke?
Der er vist intet træningscenter i byen.
- Men der er vel økologisk...? - Nej.
Men kage har vi da.
Voksede du op her? Den snart berømte Clarissa Byers...
- ...født og opvokset i dette hus! - Stille, du vækker mine forældre.
Jeg kan aldrig finde... der.
Mor, far! I lovede at holde op med det der!
Det er jo en tradition!
Vi gemmer os altid i mørket og forskrækker hende!
En uhyggelig tradition.
Min kommende svigersøn!
- Velkommen. - Tak, hr. og fru Byers.
Nej, du! Bruce og Sandy.
Bruce og Sandy! Tak.
Lad os få jer på plads.
Op ad trappen, du kender jo vejen. Og du følger bare efter.
- Uhyggeligt: Mit uforandrede værelse. - Det er alle tiders!
Når jeg kommer hjem, er mit værelse blevet noget nyt, og sidst:
En kennel for plejehunde.
Vi kan ikke ændre på det, det er ikke vores værelse.
Og de håber sikkert, at jeg flytter tilbage.
Hvad ville være for nogle forældre, hvis vi ikke gjorde det?
Hvil jer lidt og sig til, hvis I mangler noget.
Tak, fru... Tak, Sandy.
- Synes du om omelet? - Helt sikkert!
Jeg laver en skøn omelet.
- Godnat. - Godnat. Hej, mor og far.
- Du har herlige forældre. - Og du sover ikke her.
Der er en sofa i værelset ved siden af.
Fint.
Bare dine forældre ikke ser mig der i morgen. Hvor sødt.
Glem det.
Bedårende.
- Vi må løse det. - 18.
Åh Gud, det var sjovt!
Din fyr aner ikke, hvordan man lavet omelet.
Hvorfor har du ikke lært ham det? Jeg har lært dig alt, jeg ved.
- Vi har ikke spist morgenmad så tit. - Er det her ikke et kunstværk?
Jeg ville gerne være høflig mod vores gæst, men: Nej!
Jeg tænker ikke så meget på udseendet, men på smagen.
- En grim omelet kan vel være lækker. - Lad os se.
Mmm. Det Årlige Hus siger "lækker"!
Din tur.
- Du har ret, den er god. - Godt klaret!
- Jeg sagde jo, at jeg kan lave mad. - Ja, der tog jeg fejl.
Hvad står der på bryllupsdagsordenen i dag?
Først strandhalløj, og så polterabender i aften.
- Mit første. - Det er ikke som i film.
Det bliver nok mest junkfood, tv-spil og bøvsekonkurrencer.
- Intet af det fejler noget. - Jeg kan læsse bilen.
Kan du også sige "tak"?
- Tak. - Det var så lidt.
- Tak. - Det var så lidt. Fyrene bor vist her.
Du har 236.
- Og du? - 222.
Vi mødes ved poolen inden festerne.
- Okay. - Fint, så ses vi.
FIK HUN EN RING?!
- Hvordan ved hun...? - Fordi jeg er her, "skat".
- Hvad laver du her? - Hvorfor har hun fået en ring?
- Det var jo dig, der ville det her. - Det skulle se ud som en kort affære!
- Jeg lod mig rive med. - Gjorde du det?
Det er for sent at tage mosters ring tilbage. Hvad er problemet?
- Hvad laver du her?! - Sørger for, at du ikke gør noget dumt!
- Det er gået fint indtil nu. - Jeg havde intet bedre at lave.
Jeg kunne ikke klare tanken om, at du er her sammen med hende.
- Stop nu, vi har talt om det her. - Jeg er din publicist Suzy.
- Og... sandheden? - Jeg bliver ikke fotograferet.
Men tro ikke, at jeg ikke tjekker dig. Falkens øjne, tigerens ører.
Forstået.
Fint. Skal vi hoppe i poolen?
Ja, lad mig gå i forvejen.
- Hvor er det spændende! - Så han friede på jobbet?
- Altså... - Det stor der jo i avisen.
- Nej, det var mere... - Det hele.
- Ja, og så var det... bare wow! - Helt sikkert.
Åh... det er så sødt!
- Hvad? De sagde jo ingenting. - De behøver ikke sige noget.
- Det er meget romantisk. - Det ved jeg nu ikke.
- Jeg er romantisk. Meget romantisk. - Hvordan er du romantisk?
- Vi gik på molen, du fik is. - Veronica var med.
- Du synes slet ikke om romantik. - Hvordan ved du det?
Jeg er fjollet, men hvad som helst kan være romantisk med den rette.
Man kan gøre hvad som helst, hvis det er med den rette person.
- Hvad som helst? - Ja!
- Endda lave morgenmad, ikke? - Jo!
Alle ved, at franskbrød er det mest romantiske...
Chas laver en god omelet.
- Du burde også lave omelet. - Stop nu! Drenge, støt mig!
- "Bros before..." - Hvad?
- Sig det. "Bros before" hvad?
Hør, her er min publicist Suzy!
Hun kom bare for at tjekke, at alt er i orden.
Hej! Se jer lige, søde og amerikanske.
Og det her er min forlovede Clarissa.
Endelig mødes vi. Chas har fortalt en masse om dig.
Hyggeligt at møde dig, Suzy.
- Mange gode ting. - I lige måde.
Okay... nu har I givet hånd.
Jeg vil dyppe tæerne. Vil nogen med?
Var det stripperen til jeres polterabend?
- Suzy kan komme med til vores fest. - Nej, nej.
- Med glæde! - Okay...
Det er okay.
- Har du mødt publicisten før? - Nej, men hun er kendt.
Hun flirtede meget med din forlovede.
- Og hun er flot. - Og flirter!
Slap af, hun er gift med en flot agent i LA.
Og hun er ikke den første, der flirter med Chas. Det bekymrer mig ikke.
Eller også er du en god skulespiller. Han har datet mange.
Ja, men han får mig ikke til at føle mig usikker, så...
Nå da... meget har forandret sig siden high school.
- Hvad mener du? - Du var meget usikker før.
Nej, det er jeg ikke. Det var jeg ikke.
Kom nu, du var enormt usikker! Du gik aldrig ud med nogen.
- Du begravede dig selv... - I dramaklubben, klarinetten...
Jazzkoret... Du lavede alt muligt.
- Jeg var altid sammen med Graham. - Ja, for at få det bedre.
- Er det, hvad du gør med ham nu? - Vend det ikke om. Vi har det fint.
- Men jeg er urolig for dig. - Hvad skal det betyde?
Kom nu, han er Chas Hunter. Og du er...
Du er dig.
- Hvorfor være usikker, når du er her? - Jeg vil ikke skændes.
Han er meget flot, og jeg forstår, hvis du er usikker.
Bare du ikke saboterer noget.
Du tager fejl.
- Om dig og Chas? - Nej, om at tingene har forandret sig.
Du spiller stadig dine spil. Dumme, små high school-spil.
Hej med jer.
- Hvor gik Riss hen? - Hun ville vist gå en tur.
Hallo! Hvad laver du her?
Jeg ledte efter is. Hvad laver du her?
Skal førstebrudepigen ikke stå for festen, eller sådan noget?
Den opgave er åbenbart gået til din publicist Suzy.
Hun kan virkelig feste.
Det er hende, du dater, ikke?
- Er du vred? - Nej.
- Du virker vred. - De sårede mig.
Der bliver high school-drama, og Kelly sørger for at jorde mig.
Som altid. Ja tak.
- Er hun jaloux? - Nå, sikke et ego!
Ikke på grund af mig, men Graham.
- Jeg har set hans blikke på dig. - Så du det?
Jeg er ikke så selvoptaget, som du tror. Jeg kan også bemærke ting.
Ja, vi stod hinanden nær... Og så gjorde vi det ikke.
Det... sluttede bare. Jeg ved ikke, vi var unge, jeg var dum, og...
Han sagde, at han elskede mig, og jeg flipped e ud.
- Den slags sker. - Ja...
Det blev lidt underligt under prøvemiddagen.
Tror du, at han er sammen med hende, fordi han ikke kan få dig?
Jeg ved det ikke. Jeg håber ikke, hun er en trøst.
Tror du, at folk altid finder deres perfekte partner?
- Mor og far gjorde. - De er gode forbilleder, det er godt.
Men det var nok ikke let for dem. De måtte sikkert arbejde for det.
Det skal man i alle forhold.
Nogle gange ønsker jeg, at mine forældre havde anstrengt sig mere.
Men det, der virkelig betyder noget, er vel, hvad du føler for ham?
Ja, jeg havde jo følelser for ham. Men jeg var nok usikker-
- eller ikke moden nok eller ikke parat. Alle tre måske?
Hvad så nu?
Han er anderledes. Jeg er anderledes. Tingene er ikke, som de var.
Fordi du knuste hans hjerte. Lille hjerteknuser.
Det her var ikke så slemt, som jeg havde troet. Det er faktisk ret sjovt.
Ja, det er helt klart bedre end ventet. Det er du også.
- Undskyld, at jeg var så hård mod dig. - Jeg var ikke lige en gentleman.
Jeg tror, vi nyder at drille hinanden. Sådan er forlovede jo.
Så... hvor skal vi hen på vores bryllupsrejse?
Det lyder fjollet, men ved du, hvad jeg altid har ønsket?
En rundtur i Staterne i en autocamper.
Campere, lave mad, se turistmål. Ikke noget luksuriøst.
Køre gennem Amerika på en lang campingtur. Den er jeg med på.
- Fester de stadig? - Ja, jeg må hellere se til Maya.
Hun er aldrig oppe efter midnat og er nok faldet i søvn på sofaen.
Så går vi.
Du... Hvornår skal vi køre i morgen?
- Ved 10-tiden. Brylluppet er kl. 5. - Okay.
Ja... Tak for en dejlig aften.
I lige måde.
(Nå da...)
- Kommer du til brylluppet eller ej? - Skal du giftes med hende nu?!
Det andet bryllup! Gør dig klar.
- I skal planlægge jeres store dag. - Ja... det burde vi vel.
I har vel ikke noget smertestillende? Vicodin ville være fint.
Jeg har Aspirin i medicinskabet på badeværelset.
Fint.
Jeg skal have otte. Nej, jeg kan selv hente dem.
Jeg skal alligevel fikse makeuppen. Luftfugtigheden smelter mit ansigt.
- Har I talt om hvor? - Ikke endnu. Hvor blev I gift?
- Vi stak af. - Jaså?
- Hendes forældre var ikke begejstrede. - Bruce havde ingen ambitioner.
Men nu har hans manglende ambitioner gjort ham til direktør i selskabet.
Du fik mig til at anstrenge mig.
Clarissa er heldig at have forældre som jer.
Og hun er heldig at have en kæreste som dig.
- Det kan jeg se på dine øjne. - Hvilket?
At du, mr Hunter, er en god mand.
Skat!
Åh, skat!
Åh... du ser fantastisk ud.
Tak. Skal vi køre?
Jeg er her, jeg er her...
Så rocker vi.
- Åh, Maya, hvor er du smuk. - Ja, ikke? Hun ligner sin mor.
Må jeg låne dig et øjeblik, Audrey?
- Går bar, mor. - Okay.
Hvad skete i går aftes?
Kelly og jeg stødte sammen over det med Graham. Det var for dumt.
Meget uventet.
Jeg er ked af, at jeg gik. Det var dumt af mig.
Jeg kom tilbage en time senere, men da var du gået omkuld på sofaen.
- Hvor blev du af? - Jeg mødte Chas, og vi snakkede lidt.
Ja, sikkert. I snakkede lidt.
- Nå men hvad mere lavede I? - Aner det ikke.
Det sidste, jeg husker, var, at Suzy tog tiaraen af mig eller sådan noget.
- Man kan ikke se, at du er bagstiv. - Tak.
Jeg er smuk, ikke sandt?
Jeg kan ikke helt tro, at det her faktisk sker.
Vi talte meget om det, da vi var små.
Vi trak lagenerne af mors seng og legede, at de var vores brudekjoler.
- Pudevåret var vores slør. - Ja, det husker jeg.
Og jeg fik altid faconlagenet, som var for krøllet til dig.
Og du sagde altid, at du ville blive gift før mig, husker du det?
Ja, for du var nemlig meget vild.
Noget siger mig, at nogen ikke er så langt efter.
- Hør, der er noget... - Hallo?
Se dig lige! Du er meget smuk.
Jeg kan ikke udtrykke, hvor smuk du er, uden at bande i kirken-
-så jeg tier stille.
Så er der fem minutter tilbage, så nu gør vi os klar, okay?
Okay.
Ja, nu gælder det. Nu gælder det virkelig.
Du klarer det, ligesom da vi var små med krøllede lagener.
Skaffede din mor flere fotografer?
- Clarissa, er du og Chas blevet gift? - Nej, det er min ven Mayas bryllup.
- Er Chas her? Vi ved, han er i byen. - Ja, han er her, og vi har det fint.
Men lad nu mine venner have deres bryllup i fred!
- Hej, Jeannette. - Hvordan går det?
Fint, alle har haft en dejlig dag.
Jeg kan se, at paparazzier allerede har lagt billeder på nettet.
- Chas er ikke med. Du er blevet kendt. - Måske fordi jeg flipper ud.
- De hopper frem på dumme tidspunkter. - Det må du vænne dig til.
9 prøver venter på dig. 2 engangs, 3 tilbagevendende og 4 reklamer.
- Kun for dig, skat. - Helt ærligt?!
- Ni prøver?! Det er utroligt! - Sådan er branchen.
- Mor dig godt. Vi ses. - Ja. Tak, Jeannette.
- Hej, jeg hørte dig slet ikke. - Du glædede dig over dine ni prøver.
- Du hørte mig. - Ja, først hørte jeg skriget.
Så om dine ni prøver. Jeg er glad på dine vegne.
Du har fortjent det. Du ser fantastisk ud i aften.
- Tak. Du ser også godt ud. - Tak.
Hvad laver du?
Leder efter paparazzier.
Jeg ved det hele. Suzy var småfuld.
Jeg forstod ikke alt, men hun sagde, at det med dig og Chas er en løgn.
- Nej, nej, det er... - Riss. Kom nu...
Okay...
Sandheden er, at jeg mistede et stort job i LA.
Og det skulle ikke lyde, som om jeg var en fiasko, så...
...en løgn førte til en anden og endnu en, og så...
Så indså du, at du faktisk synes om ham.
Hvad? Nej! Nej, nej, nej.
Nej, nej, nej, bestemt ikke!
Han er ikke min type, og hans liv er helt vildt.
Husker du, at du sagde, jeg burde tillade mig at komme tættere på Kelly?
Jeg lyttede, og du har ret. Lyt til dit eget råd.
- Der er forskel. - Det ved du ikke.
I to har noget. Noget rigtig godt.
Mener du det?
Ja.
Ikke fordi han kan blive lige så cool som mig...
Men... han kan forsøge.
Det var godt, at vi ikke datede. Jeg vil ikke miste min bedste ven.
- Vi ses. - Ja.
- Hej, jeg har ledt efter dig. - Nu har du fundet mig.
- Jeg ville bede om en dans. - Jaså?
Jeg dansede med Veronica, men hun har to venstrefødder.
Og så bad hun mig signere hendes kjole, så jeg er ret udmattet.
Det er nok bedst sådan, jeg er sikkert for meget for dig.
- Jeg dansede som ung, så jeg er god. - Lad mig afgøre det, tak.
Jeg vil forsøge at måle mig med dig.
- Du er jo ret god. - Det er du også.
Jeg har selv gået til dans.
Nu hvor du er blevet en kendis... Hvad synes du om pressen?
Det... er surt. Som om jeg stjal showet ved min bedste vens bryllup.
- Det virker svært at være kendt. - Man vænner sig til det.
Det er bare "lys, kamera, optagelse".
Undskyld, det var ikke planen.
Hvad med pigen, du dater?
Ja...
Ja, jeg tror, jeg... lod mig rive med.
- Ja. - Verden omkring os forsvandt bare.
Også for mig.
- Dejligt. - Ja...
Og du har fået nogle prøver! Herligt.
Ja, fører forlovelsen til, at jeg får et job, kan jeg ikke takke dig nok.
- Det har du allerede gjort. - Hvordan?
Denne by. Dine venner, dine forældre. Ret utroligt.
En ferie fra vanviddet.
Det trængte jeg til. Virkelig. Jeg forstod det bare ikke.
Godt, at du har nydt det. Det var også en ferie for mig.
Jaså? Hjemkomst?
Lidt, men mest en ferie fra mig selv.
Jeg skændtes jo med Kelly... om, hvor usikker jeg var i high school.
Når jeg er sammen med dig, har jeg det ikke sådan. Men det burde jeg.
Ingen burde få andre til at føle sig usikre. Det klarer vi fint selv.
Sandt.
Åh Gud... Chas!
Chas! Randall og Alicia!
Min detektiv tog billeder, mens de kælede i et spabad - se!
Føj... Det er modbydeligt.
Men det er fantastisk! Nu kan jeg blive skilt, og vi kan blive stinkende rige!
Hun og hendes mand... det er ret underligt...
- Det er vel slut nu. - Du behøver ikke forklare hende noget.
Bare få det gjort. Det store brud... Perfekt, ved et bryllup!
Det fungerer på mange niveauer.
- Vil du give mig et øjeblik? - Ja, kom du bare i stemning.
Og gør det forbi. Bare giv mig ringen.
- Ringen? Skal du giftes med hende? - Nej.
Vil du have den? Fint.
Tag den! Den er bare en rekvisit i vores forestilling.
Scenen er klar, nu kører vi. Vent! Vi skal bruge vidner.
Folk! Hallo, folkens! Kom lige. Ja, kom herhen.
Vi må sørge for, at nogen tager billeder. Vent...
Nej, du vil gøre det her, så nu gør vi det!
Nu kører vi den store afslutning!
- Du behøver ikke gøre sådan her. - Jo, det var jo aftalen.
- "Aftalen"? - Nej, du skal ikke improvisere.
- Hold dig til manus. - Hvad taler hun om?
- Clarissa hjalp mig ud af en klemme. - Jep.
Gode gamle Riss hjælper altid til. I havde ret.
Chas vil ikke have mig, han er langt over mit niveau.
- Det er ikke sandt. - "Sandt"?
Intet af det her er sandt, det er kun en fantasi.
- Fantasi? - Vores forhold, denne plan.
Dit forhold til Suzy er nok også en fantasi. Jeg er med.
Du voksede op i en tv-serie. Steder, folk og ord var ikke ægte.
Du har måske ret.
Måske lever jeg i en fantasiverden. Men jeg ved, hvad jeg føler og holder af.
Ikke en taber som mig.
- Du er ikke en taber. - Det siger du kun, fordi jeg løj.
- Nej, hun vidste det. - Gjorde du?
Ja, selvfølgelig. Havde du brug for at lyve, ville jeg ikke hindre dig.
Jeg forstod bare ikke hvorfor.
"Hvorfor"? Hvorfor... fordi jeg kvajede mig!
Jeg er ikke berømt, jeg dater ikke en kendis, og jeg mistede en rolle!
Jeg ville ikke vende hjem som en fiasko igen!
Men det ødelagde jeg også.
- Hej, skat. Morede I jer i går? - Ja, meget.
Jaså? Det lyder sådan.
Hvad er der sket? Hvor er din ring?
Chas dater Suzy, som er gift og skal skilles.
De bad mig være et dække.
De skulle være så ligetil, men så blev det helt vanvittigt.
Nu lyder jeg dum, så jeg vil bare spise pandekager og dø.
Du løj for mig.
Ja, mor, jeg løj. Undskyld, det var dumt.
Hvor er Chas nu?
- Aner det ikke, vi er ikke forlovede. - Ikke endnu.
Ikke det blik. Du synes om ham. Han synes om dig.
Han har en kæreste... eller hvad hun nu er.
Jeg havde en kæreste, da jeg mødte din far.
Hvad? Føj. Nej!
Jo, jeg havde en kæreste! Han hed Oliver.
Han læste til læge. Og han var også flot.
Bruce og jeg var bare venner. Vi mødtes ved en Halloweenfest.
- Oliver var der ikke, han arbejdede. - Og så forelskede I jer.
Åh nej. Nej, sådan var det ikke.
Der gik tid, inden vi datede, måske en måned.
Ja, en måned efter festen. Men vi var gode venner.
Ja, men hvad havde far, som Oliver ikke havde?
Din far...
Ingenting!
Men sammen havde vi noget specielt.
Vi havde det sjovt! Vi havde magi.
- Og det ser jeg også hos dig og Chas. - Men I er perfekte for hinanden.
Nu, ja. Men dengang?
Det var anderledes. Med latteren kommer tårerne og skænderierne.
Alt postyret.
Skat...
Intet er perfekt fra starten.
Hvis det gjorde, ville man kede sig.
De vigtige ting må man arbejde på.
Kæmpe for dem.
Perfekte ting er dem, man har fortjent.
- Jeg er ked af, at jeg løj. - Jeg forstår.
Og ærligt talt var jeg meget oprørt over...
Meget oprørt over, at du havde forlovet dig, inden vi havde mødt ham.
- Næste gang må I møde ham først. - Nej, det har vi allerede gjort.
- Jeg skal ikke giftes med Chas. - Ikke endnu!
- Hej, far. - Hej med jer.
Kom ind!
- Hej. - Hej...
Kom her, kom og sæt dig hos mig.
- Burde du ikke være på bryllupsrejse? - Vi kører snart.
- Jeg rejser ikke uden at sige farvel. - Som jeg gjorde?
Stop nu, jeg er ikke vred på dig.
Jo, men ikke på grund af i går.
Jeg er vred, fordi du ikke stolede på mig og sagde det, som det var.
Men jeg forstår, at du følte dig afvist, da Kelly blev førstebrudepige.
- Jeg burde have holdt mig til dig. - Du er god. Jeg er en sølle brudepige.
Nej, du er den bedste.
Og jeg elskede din gave. Jeg græd, da jeg havde åbnet den.
Gjorde du virkelig?
Et indrammet foto af juletræet i Rockefeller, hvor Peter friede.
Selv Peter græd.
Kom her. Selv når du laver rod, er du den bedste nogensinde.
- Nej, det er du. - Apropos gode gaver:
Chas gav os to flybilletter og hotel med det hele i Napa Valley.
- Det vidste jeg ikke. - Han sagde, det var fra jer begge.
Men han sagde det ikke til mig.
- Han er et godt menneske. - Ja, men han er optaget.
Hvad vil du lave, når du er tilbage i LA?
Gøre som altid: Nyde solen, gå til prøver og håbe.
Der har vi min førstebrudepige!
Og her er en til, der vil tale med dig.
Jaså?
Jeg er meget ked af, hvordan jeg har været... Altid, tror jeg.
Jeg talte længe med Graham i går, og fik jeg dig eller ham eller nogen-
- til at føle sig usikre i high school, kan jeg ikke undskylde det nok.
- Det er okay. - Jeg lover at forbedre mig.
Det er bare det, at... Nogle gange bliver jeg misundelig på dig.
Jeg beundrer dig for, at du følger din drøm.
Jeg ville ønske, at jeg havde samme mod.
Tak, Kelly.
Og du bliver en stor stjerne, det ved du vel?
- Og finder en sød fyr. - Som du gjorde.
Ja.
De er venner!
- Vi vil besøge dig i sommer. - Efter min bryllupsrejse.
- Pigeweekend? - Perfekt!
Jeg måtte aflyse din prøve klokken 3 på tirsdag.
- Hvorfor det? - Du har fået en rolle i seks afsnit.
Det kan blive en varig rolle, hvis du får god respons.
- Manuset bør komme snart. - Skulle jeg ikke til prøve først?
Nej, rollen er din.
Du må have læst nyhederne. Det skyldes vel alt det skriveri.
Nej, jeg spurgte. Han vidste ikke, at det var dig.
Så du mener, at jeg fik den, fordi jeg er mig?
Ja, jeg forhandlede jo for dig, men ja. Det gjorde du.
Mange tak! Det her er helt vildt.
Hvis jeg var dig, ville jeg tage på arbejde og sige op i en fart.
Wow...
Hej! Hvordan føles det at arbejde for sidste gang på den fine café?
Et dejligt kapitel i mit liv har nået sin slutning.
Jeg vil savne dig. Og paparazzierne. Mest paparazzierne.
- Vi har ikke haft nogen et stykke tid. - Det kan der laves om på.
- Hej, hvordan går det? - Jeg... ville bare sige tillykke.
- Med hvad? - Jeg hørte om din rolle.
Og... min nye agent bad mig spørge, om du vil møde hende.
- Hvordan kunne jeg sige nej? - Jeg er jo ret optaget nu.
Men det vil jeg gerne, tak.
- Har du tid til en kop kaffe? - Ja!
Hvordan går det med Suzy?
Fint.
Hun planlægger den rejse, hun vil tage på for underholdet.
Herligt, hvor skal I hen?
Jeg ved ikke med hende. Jeg ville bare hertil.
- Og jeg ville ikke misse dig her. - Det er min sidste dag.
Så er jeg meget glad for, at jeg kom.
Jeg stiller bare krusene her.
Okay, ja, okay.
- Sikke en forestilling, vi lavede. - Ja, det må du nok sige.
- Hvad så nu? - Ikke flere manus, det er bare...
- Bare dig og mig. - Godt.
- Jeg hedder Clarissa Byers. - Chas Hunter, hyggeligt.
Det er sjovt, for jeg var forlovet med en Clarissa engang.
Det er utroligt! Jeg var forlovet med en Chas!
Han var en af de bedste, jeg har mødt. Når man var kommet forbi paparazzierne.
Kan jeg friste jer med noget andet?
Jeg har vist alt, jeg har brug for, lige her.
Tekster: www.ordiovision.com